
Tisztelt Képviselő-testület!

I. Előzmények:

Fót Város Önkormányzat Képviselő-testülete a 2/2018. (II.1.) Önk. rendelettel megalkotta Fót Város Településkép védelméről szóló rendeletét (továbbiakban: TKR). A Magyar építészetről szóló 2023. évi C. törvény (továbbiakban: Méptv) módosítása okán (2026. október 01-től) szükségessé vált a TKR aktualizálása, mely egy megfelelő jogi környezetet teremt majd az új Településterv elkészítéséhez. 

II. A döntéshez szükséges információk, tájékoztatások:

Változott több ízben az Méptv, mely változásokat szükséges átvezetni a TKR szövegében. Továbbá az Méptv önkormányzati felhatalmazása jelenleg nem szerepel a TKR-ben, melyet integrálni szükséges. Ilyen többek között az egyszerű bejelentéssel épülő épületek kötelező településképi véleményezése, településképi bejelentési eljárás szabályainak aktualizálása, hatósági bizonyítvány kiállításának szabályozása. 

A fentiek alapján a következő határozati javaslatot terjesztem a Tisztelt Képviselő-testület elé.

III. Határozati javaslat:
…/2026.(X.29.) KT-határozat

Fót Város Önkormányzat Képviselő-testülete felkéri a polgármestert a településképi rendelet módosítás egyeztetési eljárásának a határozat melléklete szerinti lefolytatására.

Felelős: polgármester 
Határidő: azonnal

Jogszabályi hivatkozás: 
· a településkép védelméről szóló 2016. évi LXXIV. törvény (TkvTv)
· a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (419Kr.)
· Magyar Építészetről szóló 2023. évi C. törvény (Méptv)
· a településrendezési és építési követelmények alapszabályzatáról szóló 280/2024.(IX.30.) Korm. rendelet (TÉKA)
· az építésügyi hatósági eljárásokról és ellenőrzésekről szóló 281/2024.(IX.30.) Korm. rendelet (281Kr.)
· Fót Város Önkormányzat Képviselő-testületének Fót Város Helyi Építési Szabályzatáról szóló 33/2019.(IX.26.) Önk. rendelete (HÉSZ)

Az előterjesztés és a határozat melléklete:
· 1. sz. melléklet: TKR-t módosító rendelet tervezete.

